recursal/SuperWikiNEXT-32B huggingface dataset:
**Yahudi menurut al-Quran, hadis, Taurat dan Injil** merupakan buku berbentuk keagamaan yang ditulis oleh *Wan Mohamad Ridzuan Wan Mokhtar* yang telah diterbitkan oleh *Karya Bestari Sdn. Bhd.* dan diedarkan oleh *Alaf 21 Sdn. Bhd.*. Buku ini menjelaskan segala tuduhan dan dakwaan golongan Yahudi yang menjadikan dalil daripada al-Quran, hadis, Taurat dan Injil sebagai hujah menolak kebatilan fakta yang mereka adakan.

Penulis
-------

*Wan Mohamad Ridzuan bin Wan Mokhtar* (lahir pada 18 Februari 1973) merupakan anak bongsu daripada empat orang adik-beradik. Beliau dilahirkan di Pokok Sena, Kedah ini pernah menuntut di Sekolah Kebangsaan Telaga Mas sebelum menyambung pengajiannya di Sekolah Menengah Agama Raudhatul Ulum, Langgar, Kedah. Kemudian, Sekolah Pondok Pasir Tumbuh, Kelantan menjadi tempat pengajiannya yang seterusnya selama setahun sebelum ditawarkan belajar di Universiti Al-Azhar, Mesir pada tahun 1995. Beliau telah mengikut Kuliah Usuluddin dalam pengkhususan bidang Akidah dan Falsafah. Sewaktu buku ini dilancarkan, beliau sedang mengikuti Program Master, tahun ketiga di American Open University, Kaherah, Mesir.

Kandungan
---------

Buku ini dibahagikan kepada empat bab dan setiap bab mengandungi beberapa pecahan bahagian.

### Bab 1

Bab 1 adalah Yahudi menurut kajian sejarah. Pembaca akan dibawa menyusuri sebanyak tiga bahagian kecil untuk mengetaui makna kalimah Ibrani, Yahudi, dan Israel (bahagian 1); mengetahu mazhab atau pecahan golongan bani Israel yang terbahagi kepada enam golongan (bahagian 2) sebelum mengetahui berkenaan kitab suci bagi golongan Yahudi termasuklah Taurat dan Talmud.

### Bab 2

Bab 2 pula menyingkap Yahudi menurut perspektif al-Quran. Penulis menyelongkar beberapa ayat al-Quran yang menunjukkan sifat-sifat jelik golongan Yahudi seperti penakut; keras hati dan penjenayah; kafir dan membunuh para Nabi; penipu dan kegoyahan akidah; penipu dan perosak; menyembah berhala; melanggar perjanjian; bongkak dan sombong; jahat dan buruk budi pekerti; mengamalkan riba; dan ditimpa kehinaan serta merempat.

### Bab 3

Kali ini penulis menyingkap pula Yahudi menurut perspektif as-Sunnah atau hadis. Ia lebih kepada menunjukkan tindakan Yahudi terhadap Nabi Muhammad seperti cubaan membunuh baginda, dakwah Rasulullah terhadap golongan Yahudi dan banyak lagi.

### Bab 4

Bab 4 yang juga bab terakhir menyelongkar Yahudi menurut perspektif kitab Mukaddas. Kali ini penulis menggunakan pendekatan menyelongkar sifat-sifat buruk golongan Yahudi dengan menyediakan potongan ayat dari kitab-kitab selain al-Quran.
**PSIW Wonosobo** adalah sebuah kelab bola sepak dari Wonosobo, Jawa Tengah yang berlaga di Liga Nusantara sekarang ini disebut Liga 3, PSIW Wonosobo bermarkas di Stadion Kali Anget, Wonosobo. Julukan PSIW Wonosobo adalah Domba Jawa. Eksistensi PSIW sudah tercatat semenjak tahun 1937. Saat itu di Majalah Olahraga yang terbit pada bulan Maret 1937 menuliskan bahwa PSIW tercatat sebagai anggota PSSI dan berkantor di *Garoengweg* atau Jalan Garung. Salah satu pengurus PSIW kala itu bernama Moengin. 

Meskipun tercatat sebagai anggota PSSI pada tahun 1937, namun tanggal yang tepat mengenai lahirnya PSIW Wonosobo masih menjadi pertanyaan bagi insan bola Wonosobo yang belum terpecahkan hingga kini.

Gelaran
-------

* **Domba Jawa**

Kota Wonosobo merupakan habitat binatang Domba Jawa. Fauna identitas Wonosobo juga Domba Jawa.

* **Laskar Kolodete**

Kolodete sendiri di ambil dari nama seorang tokoh yang bersemayam di dataran tinggi dieng dan merupakan salah satu dari tiga tokoh yang diyakini sebagai pendiri Kabupaten Wonosobo. Tokoh Kolodete ini merupakan sosok yang sakti, kuat dan dihormati oleh warga Kabupaten Wonosobo). Sosok Kolodete diyakini masyarakat Wonosobo sebagai tokoh yang menurunkan titisan anak-anak terpilih yang memiliki rambut gembel atau gimbal.

Supporter
---------

Pada masa lalu, medio awal tahun 2000-
an saat PSIW berkompetisi dalam divisi 2A wilayah Jawa Tengah, PSIW memiliki kelompok suporter yang bernama "Pecin**ta** **Won**osobo **Mania**" lebih dikenal dengan **Tawon Mania**. Akan tetapi seiring vakumnya PSIW dalam gelaran kompetisi yang ada di Indonesia, kelompok suporter ini pun tidak terdengar lagi kabarnya. 

PSIW juga memiliki kelompok suporter fanatik bernama **Wonosobo Fans**. Wonosobo Fans adalah kelompok suporter dengan gaya Ultras, kelompok suporter ini mulai eksis pada tahun 2017 saat Askab PSSI Wonosobo menyiapkan tim PSIW junior guna mengarungi Piala Soeratin. Hingga saat ini Wonosobo Fans masih eksis untuk mendukung PSIW saat mengarungi kompetisi baik di level junior maupun senior. Buktinya adalah saat PSIW berkompetisi pada Liga 3 zona Jawa Tengah musim 2021 bersama ISP Purworejo, Persak Kebumen, Persibas Banyumas, Persika Karanganyar, dan PPSM Magelang. Wonosobo Fans setia mendukung PSIW. Bukti lain kecintaan Wonosobo Fans pada PSIW dibuktikan ketika mereka mendampingi PSIW saat dilepas oleh Bupati Wonosobo Afif Nurhidayat, S.Ag. untuk mengarungi kompetisi Liga 3 zona Jawa Tengah. Serta mengawal tim PSIW saat berangkat ke Temangggung dan Magelang untuk berkompetisi Liga 3 zona Jawa Tengah di terminal Mendolo.

Selain kedua suporter itu, PSIW didukung oleh suporter yang mengatasnamaan diri sebagai **Laskar Kolodete189 (Laskot 189)** dan **Wonsobo Suporter Unic (Sonic)**.

Maskot
------

Nama maskot PSIW Wonosobo ialah **Dombos**, yang berbentuk binatang Domba Jawa. Julukan PSIW Wonosobo ini juga sesuai dengan fauna identitas resmi Wonosobo yaitu Domba Jawa.

Rujukan
-------
**Sekolah Menengah Atas Prima Nusantara Jakarta** atau nama ringkasnya ***SMA Prima Nusantara***, merupakan sebuah Sekolah Menengah Atas Swasta yang terletak di Jl. Raya Pondok Kopi No. 75. Kecamatan Duren Sawit Jakarta Timur, DKI Jakarta, Indonesia. Satu Yayasan dan satu area gedung dengan SMK JAKARTA 1 (ZACK-ONE) Pondok Kopi. 

**Sekolah Menengah Atas Prima Nusantara** memiliki kode **NPSN 20103184**. **SMA Prima Nusantara Jakarta** memiliki Program Studi IPA (Ilmu Pengetahuan Alam) dan IPS (Ilmu Pengetahuan Sosial). 

**SMA Prima Nusantara Jakarta** merupakan sekolah ramah anak dan biaya dengan Visi ***Mewujudkan generasi yang memiliki karakter iman dan taqwa, memiliki pengetahuan, keterampilan dan sikap terbaik***. 

SMA Prima Nusantara Jakarta menerima peserta didik baru 2021/2022 dengan biaya sangat terjangkau. 

***Selama Pandemi Covid-19 Peserta Didik Baru BEBAS/GRATIS Biaya Gedung sebesar 3.000.000.***

***Selama Pandemi Covid-19 Total Biaya masuk hanya Rp. 500.000 (bisa diangsur 2x) sudah bisa bersekolah di SMA Prima Nusantara Jakarta.***

**Gratis Biaya Masuk Bagi Anak Yatim atau Piatu atau Yatim Piatu dan Gratis SPP bagi penerima KJP (SPP Perbulan Rp. 290.000)**

Sejarah
-------

Pencapaian
----------

Alamat
------

**Sekolah Menengah Atas Prima Nusantara Jakarta**
Jl. Raya Pondok Kopi No. 75. Jakarta Timur,
Jakarta Timur, DKI Jakarta,
Indonesia
Telepon = (021) 8602231
HP = 081908004777

Pautan luar
-----------

* Indonesia Laman di Kementerian Pendidikan Nasional, Republik Indonesia 2010 / 2011
*
Koordinat: 37°40′0″N 125°41′47″E﻿ / ﻿37.66667°N 125.69639°E﻿ / 37.66667; 125.69639

Kepulauan Barat di Korea Selatan. Pulau Yeonpyeong ditandakan "3" di atas peta.
**Pulau Yeonpyeong** atau **Yeonpyeongdo** (Sebutan bahasa Korea: [jʌnpʰjʌŋdo]) adalah sebuah gugusan kepulauan di Laut Kuning, Korea Selatan. Ia terletak kira-kira 80 km (50 bt) ke arah barat Incheon dan 12 km (7.5 bt) ke selatan pantai wilayah Hwanghae, Korea Utara. Pulau utama di dalam gugusan kepulauan ini adalah Daeyeonpyeongdo ("Pulau Yeonpyeong Besar"), juga secara mudahnya dirujuk sebagai Pulau Yeonpyeong, dengan keluasan 7.01 km2 (2.71 bt2) dan penduduk sekitar 1,300 orang. Pusat kediaman utama adalah Yeonpyeong-ri, di mana jeti feri terletak. Pulau lain yang didiami adalah Soyeonpyeongdo ("Pulau Yeonpyeong Kecil") dengan sedikit penduduk dan berkeluasan 0.24 km2 (0.093 bt2). Beberapa buah pulau kecil lain yang selebihnya membentuk gugusan ini.

Kumpulan pulau ini membentuk Yeonpyeong-myeon, sebuah divisyen kecil di Kaunti Ongjin, Incheon, Korea Selatan.

Pulau Yeonpyeong Island terkenal dengan *kumouuri*, satu ketam bercili yang istimewa.

Rujukan
-------

1. ↑  "연평도 (延坪島)" (dalam bahasa Korean). Naver Encyclopedia. Dicapai pada 2010-10-02.CS1 maint: unrecognized language (link)
2. ↑  "Yeonpyeong Island: A history". Telegraph. Dicapai pada 2010-11-23.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pulau Yeonpyeong*** |

* Yeonpyeong Island Map
Status Perusahaan
-----------------

PT Perkebunan Nusantara I (Persero), atau PTPN I, dibentuk berdasar Peraturan Pemerintah Nombor 6 Tahun 1996, tanggal 14 Februari 1996. Perusahaan yang berstatus sebagai Badan Usaha Milik Negara (BUMN) ini merupakan penggabungan kebun-kebun di Daerah Istimewa (DI) Aceh dari eks PTP I, V dan PT Cot Girek..

Komoditi Usaha
--------------

PTPN I mengusahakan komoditi kelapa sawit, karet, kakao dengan areal konsesi seluas 80.343 hektar. Budidaya kelapa sawit diusahakan pada areal seluas 46.377 ha, karet 11.918 ha dan kakao seluas 354 ha. Selain penanaman komoditi pada areal sendiri + inti, PTPN I juga mengelola areal Plasma milik petani seluas 16.832 ha yang terdiri dari areal kelapa sawit 6.714 dan karet 10.118 ha.

Kebun – Kebun
-------------

PTPN I memiliki 13 unit usaha kebun yang seluruhnya berada di DI Aceh, sebagai berikut: 

* Pulau Tiga
* Kebun Lama
* Kebun Baru
* Tualang Sawit
* Karang Inong
* JR Selatan
* JR Utara
* Cot Girek
* Ujung Lamie
* Krueng Luas
* Krueng Pase
* Batee Puteh
* Kuta Makmur

Unit-Unit Kegiatan Usaha
------------------------

Selain unit usaha kebun PTPN I juga memiliki sejumlah 10 unit pabrik pengolahan : 

* Pabrik CPO 3 unit
* Pabrik PKO 1 unit
* Pabrik RSS 3 unit
* Pabrik SIR 2 unit
* Kakao 1 unit

Kantor Pusat
------------

Aceh
Jalan Kebun Baru No. 85,
Langsa, Aceh Timur,
Aceh 24451, PO. Box No.1
**Rosiah Abdul Manaf** artau lebih dikenali sebagai **Rosiah Chik** atau **Mak We** merupakan penyanyi lagu-lagu Melayu tradisional yang pernah popular dengan lagu berirama ghazal pada era 60-an / 70-an yang sering mendendangkan lagu-lagu di radio Malaysia.

Rosiah Chik dilahirkan di Kuala Sedili Kota Tinggi Johor pada 1931. Pada usia seawal 14 tahun dia mula menyanyi di khemah-khemah perkahwinan. 

Album piring hitam Rosiah Chik dengan iringan muzik kumpulan The Family's.
Bagaimanapu beliau mulai serious dalam bidang seni selepas bercerai dengan suaminya menyebabkan beliau ke Singapura lalu menyertai Cathay Keris sebagai penyanyi latar. Sepanjang pembabitannya, dia hanya menghasilkan dua buah album solo kerana banyak memberikan komitmen menghasilkan album bersama penyanyi lain. Dia pernah menulis lirik lagunya sendiri iaitu Embun Di Rumput. 

Rosiah Chik pernah memenangi Anugerah Sri Wirama di Anugerah Industri Muzik (AIM) 2001. Rosiah mempunyai empat anak lelaki dan dua anak perempuan. 

Pada akhir hayat beliau, kesihatannya terganggu akibat jangkitan kuman pada paru-parunya. Rosiah Chik meninggal dunia pada 20 Januari 2006 (Jumaat) pagi di Hospital Kuala Lumpur (HKL) akibat sakit jantung. Arwah meninggal ketika usianya 75 tahun.

Filemografi
-----------

### Filem

* *Ayer Mata*
* *Merana*
* *Mangsa*
* *Anak-ku Sazali*
* *Sumpah Orang Minyak*
* *Sumpahan Mahsuri*
* *Tun Fatimah* - penari utama
* *Bila Hati Telah Retak*
* *Sumpahan Mahsuri*

Anugerah dan pencalonan
-----------------------

* Anugerah Sri Wirama di Anugerah Industri Muzik (AIM) 2001
* Anugerah Juara Lagu 1995 (Peringkat Akhir)

Lagu-lagu
---------

* *Ala Canggung*
* *Dondang Sayang*
* *Keluhan Lela Manja*
* *Dang Anum*
* *Lela Majnun*
* *Embun Di Rumput*
* *Zapin Senandung Dua*
* *Tun Fatimah*
* *Mak Dayu*
* *Nyanyian Tanjong Sepi* (duet bersama Yang Hormat Dato' Khatijah Ibrahim
* *Inang Anak Dagang* (duet bersama Tan Sri S. M. Salim)

Rujukan
-------

1. ↑  Matusky, Patricia Ann (2004). *The music of Malaysia: the classical, folk, and syncretic traditions*. Ashgate Publishing. m/s. 407. ISBN 978-0-7546-0831-8. Unknown parameter `|coauthors=` ignored (`|author=` suggested) (bantuan)

Pautan luar
-----------

* Laman Rosiah Chik oleh peminat setianya.
* Rosiah Chik di Pangkalan Data Filem Internet (IMDb)



|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Di dalam rencana ini, nama keluarga ialah  *Shinmura*.
**Shinmura Izuru** (新村 出) merupakan seorang ahli linguistik bahasa jepun dan penulis esei. Beliau terkenal dengan sumbangan kepada linguistik Bahasa Jepun leksikografi. Sebuah anugerah Shinmura Izuru Prize telah diadakan untuk sesiapa yang telah menyumbang kepada linguistik.

Latar belakang
--------------

Shinmura dilahirkan di wilayah Yamaguchi pada 4 Oktober tahun 1876. Beliau telah lulus dari Universiti Imperial Tokyo pada tahun 1899 di mana beliau belajar dalam bidang filologi di bawah arahan Ueda Kazutoshi. Antara tahun 1906 dan 1909 beliau belajar di luar negara di England, Jerman, dan Perancis di mana beliau belajar linguistik. Pada tahun 1919 beliau menerima Doktor Persuratan.

Kerjaya
-------

Pada tahun 1902, Shimura telah mengajar di Tokyo Higher Normal School, dan pada tahun 1904 di Tokyo Imperial University. Selepas pulang dari belajar di luar negara, beliau mengajar di Kyoto Imperial University untuk beberapa tahun.

Shinmura memperkenalkan ahli bahasa barat ke Jepun dan mencipta asas linguistik Jepun moden. Penyelidikan beliau termasuk kajian tentang perkembangan sejarah bahasa Jepun, kajian perbandingan bahasa Jepun dengan bahasa jiran, dan etimologi. Beliau juga membuat sumbangan penting dalam kajian mubaligh Kristian abad ke-16–17 di Jepun. 

Semasa kerjayanya, Shinmura pernah menyusun beberapa kamus Jepun : *Jien* (辞苑, lit. "Garden of words") "Taman perkataan") pada tahun 1935, *Genrin* (言林, lit. "Forest of words") "Hutan perkataan") pada tahun 1949, dan karya *Kōjien* (広辞苑, lit. "Wide garden of words") "Taman perkataan yang luas") pada tahun 1955, yang merupakan karya beliau yang paling terkenal  

Pada tahun 1956 Shinmura telah dianugerahkan Order of Culture untuk banyak sumbangannya.

Kerja-kerja utama
-----------------

* *Nanban Sarasa*, Kaizōsha, 1924
* *Nanban Kōki*, Iwanami Shoten, 1925
* *Tōhō Gengoshi Sōkō*, Iwanami Shoten, 1927
* *Tōa Gogen Shi*, Oka Shoin, 1930
* *Genrin*, Zenkoku Shobō, 1949
* *Kōjien*, Iwanami Shoten, 1955

Nota
----

1. 1 2  Nihon Kokugo Daijiten (2000-2002)
2. 1 2 3  Nihon Rekishi Daijiten (2000)
3. 1 2 3  Britannica (2007)
4. ↑  My Pedia (2004)

Rujukan
-------

* *Encyclopædia Britannica* (dalam bahasa Japanese). Encyclopædia Britannica, Inc. 2007.CS1 maint: unrecognized language (link)
* *My Pedia* (dalam bahasa Japanese). Heibonsha. 2004.CS1 maint: unrecognized language (link)
* *Nihon Kokugo Daijiten* (dalam bahasa Japanese). **7**. Shōgakukan. 2000–2002. ISBN 4-09-521007-9.CS1 maint: unrecognized language (link)
* *Nihon Rekishi Daijiten* (dalam bahasa Japanese). **2**. Shōgakukan. 2000–2001. ISBN 4-09-523002-9.CS1 maint: unrecognized language (link)
Shaukat Aziz bersama Presiden Amerika Syarikat George W. Bush.
**Syaukat 'Aziz** (Bahasa Urdu: **شوکت عزیز**) lahir 6 Mac 1949 di Karachi (Pakistan) merupakan bekas Perdana Menteri dan Menteri Kewangan Pakistan. Beliau menjabat Menteri Kewangan pada November 1999 dan dinominasikan untuk mengisi tempat Perdana Menteri setelah pengunduran diri Zafarullah Khan Jamali pada 6 Juni 2004. Beliau rasmi menjabat Perdana Menteri pada 28 Ogos 2004 sehingga dengan 16 November 2007.

Syaukat Aziz dipilih Parlemen untuk mengisisi tempat Perdana Menteri pada 27 Ogos 2004, dengan memperoleh 191 dari 151 suara di Parlimen Kebangsaan Pakistan. Setelah menjabat perdana menteri sejak 28 Ogos 2004, beliau meninggalkan posisinya sebagai Menteri Kewangan Pakistan.

|
|  |
| Didahului oleh**Chaudhry Shujaat Hussain** | **Perdana Menteri Pakistan**20 Ogos 2004 – 16 November 2007 | Diikuti oleh:**Muhammad Mian Soomro(Pejabat Sementara)** |

Pautan luar
-----------

* Profile
* Profile PILDAT Diarkibkan 2007-10-11 di Wayback Machine
* The Turnaround Wizard
* Asiasource interview

|  |  |
| --- | --- |
| Ikon tunas | Rencana berkenaan biografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Republik Malaysia** merupakan satu impian beberapa parti politik di Malaysia sejak awal merdeka lagi. Dasar penjajah British di semua negara Komanwel mengiktiraf dan meneruskan sistem beraja di tanah jajahan. British sendiri mengamalkan sistem beraja berperlembagaan. Pada 1945, Cikgu Ibrahim Yaakob telah berunding dengan pejuang kemerdekaan Indonesia untuk membentuk Indonesia raya yang bercirikan sistem republik. Pemimpin seperti Ibrahim Yaakob, Dr. Burhanuddin al-Helmi , Ishak Haji Muhammad, Ahmad Boestamam dan lain-lain dipenjarakan oleh pentadbiran British. KMM, PKMM, API dan AWAS diharamkan. 

  

Pada 10 Mei 2009, Awang Selamat dalam Mingguan Malaysia melihat kekacauan besar akan berlaku dengan menjadikan isu di Perak sebagai pemangkin. Senario politik di Malaysia pasca tsunami politik 8 Mac 2008 memperlihatkan institusi beraja tidak lagi dihormati. Beberapa penulis di internet telah diheret ke mahkamah kerana menghina institusi tersebut.

Rujukan
-------

1. ↑  Negara di ambang republik? – Awang Selamat
2. ↑  Kesetiaan kepada upah, bukan Raja!
3. ↑  Anak muda tidak tergila-gilakan Raja
**Roda Impian** merupakan salah satu rancangan berbentuk kuiz yang diterbitkan oleh Filem Karya Nusa dan disiarkan di TV3 pada tahun 2009. Rancangan ini pernah disiarkan di Astro Ria pada tahun 1996-2006 dan diulang siar satu minggu kemudian di TV3. Rancangan ini diadaptasi daripada rancangan popular di seluruh dunia, Wheel Of Fortune.

Pengacara pada tahun 2009 ialah Kieran dibantu oleh Fouziah Gous. Pengacara sebelum ini adalah Hani Mohsin dan Halim Othman.

Permainan ini adalah satu permainan yang dapat menguji kemampuan para peserta yang terdiri daripada 3 orang peserta untuk menunjukkan kehebatan mereka dalam meneka ayat yang terpapar di papan serta memilih huruf-huruf yang dingini. Sebelum memilih huruf, mereka seharusnya memutarkan roda impian untuk mendapatkan markah.

Peserta yang mmpunyai markah tertinggi akan memenangi permainan ini seterusnya mara ke pusingan akhir. Para peserta berpeluang untuk memenangi pelbagai hadiah yang ditaja pelbagai syarikat. Hadiah misteri juga ditawarkan.

Roda Impian pernah disiarkan kembali di TV3 pada Februari 2009 dengan format dan hos baru. Perubahan yang ada di dalam rancangan ini ialah Pusingan Siapa Cepat.

Kategori permainan di Roda Impian
---------------------------------

* Atas Peta
* Menu
* Benda
* Benda Hidup
* Orang
* Nama
* Aktiviti
* Sukan

Adaptasi
--------

| Nama Negara | Nama Pengacara | Nama Rancangan | Pembantu Pengacara/**Gadis Kotak Huruf** |
| --- | --- | --- | --- |
| Malaysia | Halim Othman (1996-2002), Hani Mohsin (2002-2006), Kieran (2009) | Roda Impian | Zaida Zainal, Abby Abadi, Eja, Liza AF1, Irma Hasmie |
| Amerika Syarikat | Pat Sajak, Charlie O'Donnell, Jack Clark, M. G. Kelly dan Don Pardo | Wheel Of Fortune | Vanna White |
| Malaysia | Kieran | Roda Impian (TV3) | Fauziah Gaos |
Rumah terbuka di Malaysia bermaksud sesuatu perayaan agama disambut oleh penganut pelbagai agama dengan tujuan memupuk persefahaman di kalangan rakyat Malaysia. Rumah terbuka tidaklah bertujuan mengembangkan agama kepada penganut agama lain. Biasanya rumah terbuka diadakan di padang atau di dalam dewan.

Sebelum ini, konsep rumah terbuka dijalankan secara kecil-kecilan di mana tuan rumah menjemput rakan taulan datang ke rumah bagi menikmati juadah yang disediakan. Rakan dari kaum Melayu, Cina, India dan lain-lain turut dijemput.

Amalan rumah terbuka memberi kefahaman kepada rakyat tentang nilai hidup ajaran kaum berlainan yang menganjurkan sifat berbaik-baik sesama manusia.

Amalan rumah terbuka ini sesuatu yang unik bagi Malaysia, telah mendorong menyumbang kepada keamanan dan kebaikan keadaan dalam negara kita. Rakyat bukan Islam mendapat gambaran sebenar mengenai ajaran Islam. Selama ini rakyat bukan Islam sering mendapat gambaran mengenai Islam yang dikaitkan dengan keganasan terutama selepas Serangan 11 September.
***Shinshūkyō*** (新宗教) merupakan istilah Bahasa Jepun yang digunakan untuk merujuk gerakan agama baru. Mereka juga dikenali sebagai ***Shinkō shūkyō*** (新興宗教) di Jepun. Ahli-ahli teologi Jepun mengklasifikasikan semua pertubuhan agama yang diasaskan sejak pertengahan abad ke-19 sebagai *Shinshūkyō*.Oleh itu, istilah ini merujuk kepada kepelbagaian yang besar dan beberapa organisasi. Kebanyakan datang ke dalam pertengahan abad ke-ke-akhir kedua puluh dan dipengaruhi oleh agama-agama tradisional yang lebih tua termasuk Shinto, agama Buddha, dan Hindu. Sesetengah merupakan sinkretisme, sesetengah berongsi persamaan dengan fundamentalisme, dan ramai yang mendakwa mereka tidak dipengaruhi oleh agama-agama lain.

Banyak orang menganggap Shinshūkyō sebagai kultus, dan memberi amaran menentang pergaulan dengan mereka, sebagai hasil ketakutan terhadap kepercayaan mereka, kaedah dan matlamat mereka, dan cara-cara memujuk orang lain untuk menyertai mereka. Penggunaan moden istilah "kultus" atau "mazhab" biasanya dikaitkan dengan aspek-aspek negatif kumpulan itu, begitu ramai orang mempunyai imej negatif organisasi yang dilabelkan sebagai kultus atau mazhab-mazhab. Shinshūkyō yang paling terkenal di dunia barat mungkin Aum Shinrikyo, iaitu kumpulan yang mengeluarkan serangan gas sarin di dalam kereta bawah tanah Tokyo pada tahun 1995.

|  |  |
| --- | --- |
| Ikon tunas | Rencana berkaitan Jepun ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**QuarkXPress** ialah perisian penerbitan atas meja untuk mencipta dan menyunting reka letak halaman yang kompleks dalam persekitaran WYSIWYG (What You See Is What You Get). Ia berjalan dalam macOS dan Windows. Ia pertama kali dikeluarkan oleh Quark, Inc. pada tahun 1987 dan masih dimiliki dan diterbitkan oleh mereka.

Versi terbaharu, QuarkXPress 2022 (nombor versi dalaman 18.0.0), membenarkan penerbitan dalam bahasa Inggeris ("Antarabangsa dan AS") dan 36 bahasa lain, termasuk bahasa Arab, Cina, Jepun, Portugis, Jerman, Korea, Rusia, Perancis dan Sepanyol.

QuarkXPress digunakan oleh pereka individu, rumah penerbitan besar dan syarikat untuk menghasilkan pelbagai susun atur, daripada risalah satu halaman dan cagaran kepada projek berbilang media yang diperlukan untuk majalah, akhbar, katalog dan seumpamanya. Versi yang lebih terkini telah menambah sokongan untuk e-buku, Web dan aplikasi mudah alih.

Rujukan
-------

1. ↑  "Quark 2022".
2. ↑  "QuarkXPress Tech Specs".

Pautan luar
-----------

* Quark Inc. (official site)
* QuarkXPress (official site)
* QuarkXPress Server (official site)
* Quark User Blog
* QuarkXPress XTensions (Plug-ins / Add-ons for QuarkXPress)

### Tutorial

* QuarkEd free e-learning files on quark.com
**Rumen** merupakan bahagian besar retikulorumen, iaitu kebuk pertama dalam salur alimentari haiwan ruminan. Fungsinya adalah sebagai tapak utama untuk penapaian makanan oleh mikrob. Bahagian kecil retikulorumen adalah retikulum yang berterusan langsung dengan rumen tetapi berbeza dari segi tekstur dindingnya.

Anatomi ringkas
---------------

Rumen biri-biri dari kiri. 1 *Atrium ruminis*, 2 *Saccus dorsalis*, 3 *Saccus ventralis*, 4 *Recessus ruminis*, 5 *Saccus cecus caudodorsalis*, 6 *Saccus cecus caudoventralis*, 7 *Sulcus cranialis*, 8 *Sulcus longitudinalis sinister*, 9 *Sulcus coronarius dorsalis*, 10 *Sulcus coronarius ventralis*, 11 *Sulcus caudalis*, 12 *Sulcus accessorius sinister*, 13 *Insula ruminis*, 14 *Sulcus ruminoreticularis*, 15 Retikulum, 16 Abomasum, 17 Esofagus, 18 Limpa.
Rumen terdiri daripada beberapa pundi otot, iaitu pundi kranial, pundi ventral, pundi buta ventral, dan retikulum.

Lapisan dinding rumen dilitupi dengan bentuk-bentuk julur seakan jari-jemari yang dipanggil *papila* yang leper, kira-kira 5 mm panjang dan 3 mm lebarnya dalam lembu. Retikulum dilapik dengan rabung-rabung yang membentuk corak indung madu segi enam. Rabung-rabung itu kira-kira 0.1 - 0.2 mm lebarnya dan timbul 5 mm dari dinding retikulum. Bentuk-bentuk segi enam dalam retikulum adalah kira-kira 2-5 cm lebarnya dalam lembu. Ciri-ciri ini memperluas permukaan dinding retikulorumen, memudahkan penyerapan asid berlemak yang meruap. Biarpun berbeza dari segi tekstur pada lapisan kedua-dua bahagian retikulorumen, namun fungsinya tetap sama.

Rujukan
-------

* Cronjé, P.; E.A. Boomker (2000). *Ruminant Physiology: Digestion, Metabolism, Growth, and Reproduction*. Wallingford, Oxfordshire, UK: CABI Publishing. ISBN 0-85199-463-6.
* Dijkstra, J. (2005). *Quantitative Aspects of Ruminant Digestion and Metabolism, 2nd edition*. Wallingford, Oxfordshire, UK: CABI Publishing. m/s. 736 pages. ISBN 0-85199-814-3. Unknown parameter `|coauthors=` ignored (`|author=` suggested) (bantuan)[*pautan mati kekal*]
* Hobson, P.N.; C.S. Stewart (1997). *The Rumen Microbial Ecosystem, 2nd edition*. New York: Springer. ISBN 0-7514-0366-0.
Tan Sri Dato' Seri **Shamsuddin Abdul Kadir** (lahir 19 Ogos 1931) merupakan pengerusi dan pengasas syarikat telekomunikasi Sapura Group.

Isteri pertama
--------------

Isteri pertama beliau ialah Puan Sri Siti Sapura Husin. Nama Sapura kemudian digunakan untuk semua syarikat telekomunikasi yang diusahakan mereka. Yayasan Shamsuddin Abdul Kadir telah ditubuhkan dan banyak membantu mereka yang miskin dan menderita. Antaranya ialah membantu mangsa tsunami di Aceh pada 2004.

Perkahwinan kedua
-----------------

Pada 22 November 2007 ketika berusia 70 tahun, Tan Sri Shamsuddin Abdul Kadir telah melangsungkan perkahwinan dengan Mariam Parineh Nariman. Isteri keduanya itu berusia 30 tahun merupakan rakyat Iran. 

Majlis perkahwinan telah diadakan The Mines Lake House, Seri Kembangan, Selangor. Majlis akad dinikah dilakukan oleh Ustaz Aluwi Parman iaitu Ketua Pendaftaran Nikah, Cerai dan Rujuk, Jabatan Agama Islam Selangor (JAIS). 

Antara kenamaan yang hadir ialah bekas Perdana Menteri Malaysia, Tun Dr. Mahathir Mohamad dan isteri, Tun Dr. Siti Hasmah Mohd Ali; Menteri Pertanian dan Industri Asas Tani Malaysia, Tan Sri Muhyiddin Yassin dan isteri, Puan Sri Noorainee Abdul Rahman serta bekas Ketua Polis Negara, Tun Mohammed Hanif Omar dan isteri Toh Puan Hamidah Abdul Hamid.

Kontroversi
-----------

Pada tahun 2012, Tan Sri Shamsuddin telah memfailkan saman keatas kedua-dua orang anak lelakinya berkaitan pemilikan harta.

Novel Panas Salju
-----------------

Dalam novel Panas Salju karya Dr Talib Samat dari Universiti Pendidikan Sultan Idris turut memaparkan watak jutawan Tan Sri Shamsuddin Abdul Kadir. Novel Panas Salju menjadi teks sastera tingkatan 3 di Malaysia. Novel ini mengisahkan kisah nyata tentang Nadhirah binti Zulkkifli yang sakit hati dan hempedu dan menerima pemindahan hati dari ibunya Bushrah.

Bibliografi
-----------

* Anak Seorang Drebar - Tan Sri Shamsuddin Abdul Kadir, ISBN 9789674608088 - Institut Terjemahan & Buku Malaysia, Kuala Lumpur

Rujukan
-------

1. ↑
Perayaan Setsubun di Kuil Tokuan.

  

**Setsubun** (節分,, Perayaan Baling Kacang atau Upacara Campak Kacang) adalah suatu perayaan Jepun yang dirayakan sehari sebelum bermulanya musim bunga; hari utama perayaan ini setiap 3 Februari dipanggil **Risshun**.

Antara kegiatan utama lazim diadakan waktu ini ialah upacara menghalau oni dari rumah; upacara ini dilakukan seorang ketua keluarga yang akan mencampak biji kacang soya panggang ke luar rumah dipercayai mampu menghalau *oni-oni* ini sambil meneriak "*Oni wa soto! Fuku wa uchi!*" (「鬼は外！福は内！」, "Oni keluar! Tuah ke mari!"); Biji-biji ini dipercayai dapat membersihkan rumah dari anasir yang tidak dikehendaki.

Rujukan
-------

1. ↑  Brian Thacker (2005). *The Naked Man Festival: And Other Excuses to Fly Around the World*. Allen & Unwin. m/s. 61. ISBN 1-74114-399-3.
2. ↑  Foster, Michael Dylan (2015). *The Book of Yokai: Mysterious Creatures of Japanese Folklore*. Shinonome, Kijin (ilustrasi). University of California Press. m/s. 125. ISBN 978-0520959125.
3. ↑  Sosnoski, Daniel (1966). *Introduction to Japanese culture*. Charles E. Tuttle Publishing. m/s. 9. ISBN 978-0-8048-2056-1.
Gerai persidangan 2008
**Palgrave Macmillan** ialah syarikat penerbitan akademik dan perdagangan antarabangsa. Programnya termasuk buku teks, jurnal, monograf, karya profesional dan rujukan di cetak dan dalam talian. 

Palgrave Macmillan telah diwujudkan pada tahun 2000 apabila Pengajaran dan Rujukan St Martin di Amerika Syarikat bersatu dengan Macmillan Press di UK untuk menggabungkan operasi penerbitan akademik di seluruh dunia. Syarikat itu dikenali sebagai hanya **Palgrave** hingga tahun 2002, tetapi sejak itu dikenal sebagai Palgrave Macmillan.

Ia merupakan anak syarikat Springer Nature. Sehingga 2015, ia sebahagian daripada Kumpulan Macmillan dan oleh itu dimiliki sepenuhnya oleh syarikat penerbitan Jerman Holtzbrinck Publishing Group. Sebagai sebahagian daripada Macmillan, ia beribu pejabat di kampus Macmillan di Kings Cross London dengan syarikat Macmillan lain termasuk Pan Macmillan, Nature Publishing Group dan Macmillan Education, yang berpindah dari Basingstoke, Hampshire, England, United Kingdom pada tahun 2014. 

Ia mengekalkan pejabat di London, New York, Shanghai, Melbourne,Sydney, Hong Kong, Delhi, dan Johannesburg.

Rujukan
-------

1. ↑  "Our history - Palgrave". *www.palgrave.com*. Diarkibkan daripada yang asal pada 2018-04-14. Unknown parameter `|dead-url=` ignored (bantuan)

Bacaan lanjut
-------------

* Sejarah Keluarga Palgrave

Pautan luar
-----------

* Laman web rasmi
* Macmillan Group

| * l
* b
* s
Penerbit buku "Lima Besar" di Amerika Syarikat |
| --- |
| Penguin Random House | 
* Penguin
* Dutton
* Puffin
* Riverhead
* Viking
* Signet
* Putnam
* Ace
* Dorling Kindersley
* Penguin Classics
* Random House
* Alfred A. Knopf
* Doubleday
* Crown
* Bantam
* Ballantine
* Del Rey
* Dell
* Everyman's Library
* Pantheon
* Vintage
* Fodor's
* Modern Library
* Dial
* Addison-Wesley

 |
| Simon & Schuster | 
* Atria
* Scribner
* Atheneum
* Pocket
* Threshold

 |
| HarperCollins | 
* Walden Pond
* Harlequin
* Harper Prism
* Harper Perennial
* Harper
* Ecco

 |
| Macmillan | 
* Farrar, Straus and Giroux
* Henry Holt and Company
* Picador
* St. Martin's Press
* Tor
* Pan
* Nature Publishing Group
* Palgrave Macmillan

 |
| Hachette | 
* Little, Brown and Company
* Grand Central Publishing
* Orbit
* Yen
* Center Street

 |
**Silla** (berbunyi *Syilla*; 57 SM - 935 M) adalah salah satu daripada Tiga Kerajaan Korea di mana kerajaan ini merupakan salah satu wangsa yang paling lama dalam sejarah Asia. Kerajaan ini diasaskan oleh Raja Park Hyeokgeose yang merupakan pengasas bagi nama keluarga Korea iaitu Park (박, 朴) di mana kerajaan ini bermula di Persekutuan Namhan. Pada 660 Masihi, Silla telah bersekutu dengan Dinasti Tang, Silla akhirnya menakluki dua buah kerajaan lain, Baekje pada tahun 660 Masihi dan Goguryeo pada tahun 668 Masihi. Selain itu, kerajaan ini mencakupi sebahagian besar wilayah di Semenanjung Korea di mana Silla akhirnya dirujuk sebagai Silla Bersatu atau "Silla Kemudian" (*Hu-silla*) dan di bahagian utara pula terdapat kerajaan Balhae yang merupakan penerus bagi kerajaan Goguryeo. Setelah hampir 1000 tahun memerintah, Silla telah berpecah kepada kerajaan-kerajaan kecil yang akhirnya membawa kepada Tiga Kerajaan Akhir dan kerajaan-kerajaan kecil itu kemudiannya dikuasai oleh Dinasti Goryeo pada tahun 935 Masihi.

Nama
----

Sejak awal penubuhan hingga ke menjadi sebuah kerajaan yang besar, Silla telah tercatat dalam pelbagai fonetik Hanja yang hampir sama dengan nama asli Korea iaitu Saro (斯盧, 사로), Sara (斯羅, 사라), Seona[beol] (徐那[伐], (서나[벌]), Seoya[beol] (徐耶[伐], 서야[벌]), Seora[beol] (徐羅[伐], 서라[벌]), dan Seobeol (徐伐, 서벌). Pada tahun 503 M, Raja Jijeung menetapkan tulisan Hanja "新羅" yang dibaca Silla dalam bahasa Korea Moden.

Galeri
------

* Mahkota Silla, (abad ke-5 - abad ke-6)Mahkota Silla, (abad ke-5 - abad ke-6)
* Belati Silla, abad ke-5.Belati Silla, abad ke-5.
* Loceng Gangsa Raja Seongdeok yang Agung.Loceng Gangsa Raja Seongdeok yang Agung.
* Pagoda batu di Gunung Namsan berhampiran Gyeongju.Pagoda batu di Gunung Namsan berhampiran Gyeongju.
* Ukiran Buddha pada batu di Gunung Namsan.Ukiran Buddha pada batu di Gunung Namsan.
* Jumonji di kuil Buddha.Jumonji di kuil Buddha.
* Perhiasan emas daripda kerajaan Silla awal.Perhiasan emas daripda kerajaan Silla awal.
* Peti abuPeti abu
* Patung pahlawan monyet Silla di Muzium Negara Korea.Patung pahlawan monyet Silla di Muzium Negara Korea.
* Batu-bata berdekorasi.Batu-bata berdekorasi.
* Kepingan berdekorasi.Kepingan berdekorasi.

Rujukan
-------

1. ↑  Daum (Korea)
2. ↑   (Korea)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Silla***. |

* Muzium Negara Gyeongju

|  |  |
| --- | --- |
| Ikon tunas | Rencana berkaitan Korea ini ialah rencana tunas. Anda boleh membantu Wikipedia dengan mengembangkannya. |

* l
* b
* s

Portal:* icon Korea
* Sejarah
**Pangkalan Brandan** merupakan ibukota Kecamatan Babalan, Kecamatan Sei. Lepan, Kecamatan Brandan Barat, dan Kecamatan Brandan Timur, Kabupaten Langkat, Sumatra Utara. Terletak di pesisir pantai timur pulau Sumatera, sekitar 60 km di sebelah utara Kota Binjai. Kelurahan ini terletak strategik kerana dilalui oleh Jalan Raya Lintas Sumatera dan merupakan pintu gerbang wilayah Sumatera Utara relatif dari Aceh.

Pangkalan Brandan terkenal karena merupakan salah satu ladang minyak tertua di Indonesia dan telah dieksplorasi sejak zaman Hindia Belanda.

Kronologi sejarah
-----------------

* 1883 - Konsesi pertama eksploitasi minyak bumi diberikan oleh Sultan Langkat kepada Aeilko J. Zijlker, tepatnya di daerah Telagasaid.

* 1885 - Produksi pertama minyak bumi dari perut bumi Pangkalan Brandan.

* 1892 - Kilang minyak *Royal Dutch* yang menjalankan usaha eksplotasi mulai melakukan produksi massal.

* 1947 - Tanggal 13 Ogos, peristiwa *Brandan Bumi Hangus* sebagai salah satu strategi pejuang sebagai bentuk perlawanan terhadap agresi Belanda.

Sekarang ini, ada 5 Unit Operasi Daerah Produksi di bawah Pertamina, Unit I yang membawahi daerah Aceh dan Sumatra Utara berkantor pusat di Pangkalan Brandan.
Dalam bidang fizik, **panjang Planck** (ℓP) ialah satu unit panjang, bersamaan dengan 1.616 199(97) × 10-35 meter. Ia merupakan unit asas di dalam sistem unit Planck. Panjang Planck boleh ditentukan daripada tiga pemalar fizik asasi: kelajuan cahaya dalam vakum, pemalar Planck, dan pemalar graviti.

Nilai
-----

Panjang Planck {\displaystyle \ell \_{\text{P}}} boleh ditakrifkan sebagai

{\displaystyle \ell \_{\text{P}}={\sqrt {\frac {\hbar G}{c^{3}}}}\approx 1.616\;199(97)\times 10^{-35}{\mbox{ m}}}
di mana {\displaystyle c} ialah kelajuan cahaya di dalam vakum, {\displaystyle G} ialah pemalar graviti, dan {\displaystyle \hbar } ialah pemalar Planck yang dikurangkan (*reduced Planck constant*). Dua angka di dalam kurungan ialah ralat standard yang dianggarkan, yang berkait dengan nilai numerikal yang dilaporkan.

Panjang Planck adalah teramat kecil; kira-kira 10-20 kali ganda diameter sebuah proton.

Kepentingan dalam fizik
-----------------------

Kepentingan panjang Planck dalam fizik masih lagi dikaji. Oleh kerana panjang Planck adalah beberapa magnitud lebih kecil daripada yang dapat diukur oleh mana-mana peralatan masa kini, masih belum ada lagi cara untuk melihat panjang ini secara terus. Oleh itu, kajian tentang panjang Planck ini adalah kebanyakannya berdasarkan teori. Menurut prinsip ketidaktentuan umum, panjang Planck ialah jarak yang terpendek yang boleh diukur, tidak kira berapa canggihpun sesuatu alatan mengukur.

Dalam beberapa bentuk graviti kuantum, panjang Planck ialah skala panjang di mana struktur ruang-masa didominasi oleh kesan kuantum, dan adalah mustahil untuk menentukan perbezaan antara dua lokasi yang berjarak kurang daripada satu panjang Planck. Kesan graviti kuantum yang tepat adalah tidak diketahui; banyak yang mencadangkan yang ruang-masa mempunyai struktur berbusa pada skala panjang Planck.

Luas Planck, yang bersamaan dengan kuasa dua bagi panjang Planck, memainkan peranan dalam entropi lohong hitam. Nilai entropi ini, dalam unit pemalar Boltzmann, bersamaan dengan {\displaystyle A/4\ell \_{\text{P}}^{2}}, di mana {\displaystyle A} ialah keluasan ufuk peristiwa.

Jika dimensi tambahan besar wujud, kekuatan graviti yang diukur mungkin adalah lebih kecil daripada nilainya yang sebenar (dalam skala kecil). Dalam keadaan ini, panjang Planck tidak akan mempunyai sebarang kepentingan fizik yang asasi, dan kesan graviti kuantum akan muncul pada skala lain.

Dalam konteks teori dawai, panjang Planck ialah saiz "dawai" yang berayun yang membentuk zarah asasi, dan jarak yang lebih pendek daripada ini tidak masuk akal dari segi fizik.

Dalam graviti kuantum gelung (*loop quantum gravity*), luas adalah dikuantumkan, dan luas Planck ialah nilai keluasan terkecil mungkin.

Dalam relativiti benar-benar khas (*doubly special relativity*), panjang Planck tidak berubah mengikut pemerhati.

Pencarian hukum fizik yang sah pada skala panjang Planck adalah sebahagian daripada pencarian teori segalanya.

Lihat juga
----------

* Relativiti benar-benar khas
* Simetri Fock-Lorentz
* Urutan magnitud (panjang)
* Tenaga Planck
* Epok Planck
* Skala Planck
* Masa Planck
* Unit Planck
* Max Planck
**Reka bentuk permainan video** ialah proses merancang kandungan dan peraturan permainan video di peringkat praproduksi dan merancang permainan, persekitaran, jalan cerita dan watak-watak ketika pembangunan. Pereka permainan video adalah ibarat pengarah filem dalam banyak cara; pereka bentuk menentukan penampakan permainan video dan mengawal elemen seni serta teknikal permainan dalam memenuhi visi mereka. Reka bentuk permainan video memerlukan kecekapan seni dan teknikal serta kadangkala melibatkan kemahiran menulis. Oleh kerana industri ini telah berkembang dan menerapkan metodologi pengeluaran alternatif, peranan pereka bentuk permainan utama telah mula terpisah - beberapa studio menekankan model Auteur sementara studio-studio lain menekankan model yang lebih berorientasikan pasukan.

Pengatur cara permainan video juga kadangkala terdiri daripada keseluruhan pasukan reka bentuk. Ini ialah kes bagi sesetengah pereka terkenal seperti Sid Meier, John Romero, Chris Sawyer dan Will Wright. Pengecualian yang ketara bagi dasar ini adalah seperti Coleco yang sejak awal memisahkan fungsi reka bentuk dan pengaturcaraan.

Oleh kerana permainan video menjadi lebih kompleks sementara komputer dan konsol menjadi lebih maju, tugas pereka permainan menjadi terpisah daripada pengatur cara utama. Tidak lama kemudian, kerumitan permainan video menuntut ahli pasukan untuk fokus pada reka bentuk permainan. Banyak veteran awal memilih jalan reka bentuk permainan untuk menghindari pengaturcaraan dan menyerahkan tugas-tugas itu kepada orang lain.

Dengan permainan yang sangat kompleks seperti MMORPG atau judul permainan video aksi atau sukan dengan bajet besar, bilangan pereka bentuk boleh berjumlah puluhan orang. Dalam kes ini, umumnya terdapat satu atau dua pereka utama dan banyak pereka junior yang menentukan subset atau subsistem permainan. Di syarikat yang lebih besar seperti Electronic Arts, setiap aspek permainan mungkin mempunyai pengeluar, pereka utama dan beberapa pereka umum yang berasingan. Mereka juga boleh mengutarakan plot untuk dimasukkan ke dalam permainan.

Rujukan
-------

1. ↑  hebidbubBrathwaite, Brenda (2009). *Challenges fohdb tjbdhbkshbeugdxv Dbgdvejgr Game ون انز Desiuhhbfugners*. Charles River Media. ISBN 1-58450-580-X. Unknown parameter `|last2366gdudbhdnnndnndnnnd=` ignored (bantuan); line feed character in `|title=` at position 34 (bantuan); `|first2=` missing `|last2=` (bantuan)
2. ↑  The Making of a Great Modern Game Designer Glassner, Andrew. *Society for Industrial and Applied Mathematics*.
3. ↑  Adams, Ernest; Rollings, Andrew (2003). *Andrew Rollings and Ernest Adams on game design*. New Riders Publishing. ISBN 1-59273-001-9.

|  |  |
| --- | --- |
| Ikon tunas | Rencana permainan video ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat
* Latvia

 |
**Tanda O** (Jepun: 丸印, rumi: *marujirushi*code: ja is deprecated , Korea: 공표, rumi: *공標*, lit. 'gongpyo'code: ko is deprecated , tanda bola) merupakan nama bagi simbol berupa tanda bulat ("⭕" ) menyerupai huruf Rumi "O" yang digunakan untuk mewakili persetujuan di Asia Timur. Tanda ini membawa maksud yang sama dengan tanda rait yang digunakan di dunia Barat. Tanda lawannya merupakan tanda pangkah ("✗") atau ("×").

Hanamaru
--------

**Hanamaru** (花丸) merupakan kelainan tanda O yang digunakan di Jepun, dan ditulis sebagai 💮. Tanda ini biasanya ditulis sebagai lingkaran yang dikelilingi oleh kelopak bunga bulat, menunjukkan bunga. Tanda ini sering digunakan untuk memuji kanak-kanak, dan motifnya sering ditemui dalam watak dan logo kanak-kanak.

Hanamaru sering ditulis pada kertas ujian jika pelajar memperoleh markah penuh atau keputusan yang luar biasa. Tanda ini kadang-kala digunakan untuk menggantikan tanda O dalam penilaian soalan subjektif sekiranya jawapan pelajar tersebut sangat baik. Tanda ini juga digunakan sebagai simbol cuaca baik.
[ *<span title="This claim needs references to reliable sources. (August 2017)">petikan diperlukan</span>* ]

Unicode
-------

Unicode menyediakan pelbagai simbol yang berkaitan, termasuk:

| Simbol | Titik kod unicode (hex) | Nama |
| --- | --- | --- |
| ○ | U + 25CB | BULATAN PUTIH |
| ● | U + 25CF | BULATAN HITAM |
| ◯ | U + 25EF | BULATAN BESAR |
| ⭕ | U + 2B55 | BULATAN TEBAL BESAR |
| ⭕ |
| 💮 | U + 1F4AE | BUNGA PUTIH |
| 💮 |

Lihat juga
----------

* ○ × ク イ ズ(dalam bahasa Jepun) - Pengesahan kuiz benar / salah di Jepun
* Bulatan
* Tanda semak
Rosario Central meruapakan kelab yang bermain dalam liga utama Argentina iaitu Primera División

Club Atlético Rosario Central (sebutan Sepanyol: **rosaɾjo sentɾal** ) adalah kelab bola sepak yang berpangkalan di Rosario, Argentina yang kini bermain dalam Liga Utama ("Primera División") Argentina. Kelab ini telah ditubuhkan secara rasmi pada  (1889-12-24) 24 Disember 1889 (umur 133), sebagai salah satu pasukan Argentina tertua, dan mengambil namanya daripada syarikat pemiliknya, iaitu Central Railway Argentina British. Ia merupakan salah satu perintis bola sepak Argentina. Pada asalnya ia merupakan ahli Persatuan Bola Sepak Rosario, Rosario Central bergabung dengan Persatuan Bola Sepak Argentina ( AFA ) pada tahun 1939.

Kelab ini adalah salah satu pasukan bola sepak yang paling berjaya yang bukan berpangkalan di Buenos Aires, dan telah memenangi Bahagian Pertama Argentina empat kali; kejohanan domestik terakhir adalah musim 1986-1987. Di samping itu, Rosario Central memenangi Piala CONMEBOL (pelopor semasa Copa Sudamericana ) sekali, pada tahun 1995, menjadi satu-satunya pasukan di wilayah Santa Fe yang telah memenangi gelaran rasmi antarabangsa.

Ia dianggap oleh FIFA , sebagai salah satu kelab yang paling tradisional dalam bola sepak Argentina.

Rosario Central mempunyai persaingan yang kuat dengan Newell Old Boys. Perlawanan dimainkan di antara mereka dinamakan "El Clasico Rosarino ", dan adalah antara persaingan paling hangat dalam sukan ini kerana kedua-dua pasukan dan kerana populariti tempatan Rosario Central. Rumah Stadium Rosario Central adalah Estadio Dr Lisandro de la Torre , yang dikenali sebagai "El Gigante de Arroyito", yang merupakan stadium terbesar di bandar.

Rujukan
-------

1. ↑  Historia de la Copa Conmebol en página oficial Conmebol.com
2. ↑  Rsssf.com
3. ↑  Información sobre la Copa Conmebol
4. ↑  Globo Esporte
5. ↑
6. ↑
7. ↑  Rosario Central, el Pionero Rosarino (Sepanyol)

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Rosario Central*** |

* Official Site
* RosarioCentral.org (not official)
* Canalla.com Diarkibkan 2006-05-11 di Wayback Machine
* Canalla a Muerte Diarkibkan 2007-07-09 di Wayback Machine
* La Akd (fan site) Diarkibkan 2010-01-27 di Wayback Machine
* De Rosario y de Central
* De Central
**Sekolah Kebangsaan (Felda) Lui Selatan** atau nama ringkasnya *SK (Felda) Lui Selatan*, merupakan sebuah Sekolah kebangsaan yang terletak di Felda Lui Selatan.

Pada 2009, Sekolah Kebangsaan (Felda) Lui Selatan memiliki 137 pelajar lelaki dan 155 pelajar perempuan, menjadikan jumlah keseluruhan murid seramai 292 orang. Ia mempunyai seramai 29 orang guru.2009

Sejarah
-------

Sekolah Kebangsaan (Felda) Lui Selatan telah ditubuhkan pada 3 Januari 1983 dengna hanya menumpang di sebuah stor baja di Pejabat Felda Lui Selatan 1 dengan bilangan murid seramai 107 orang manakala tenaga pengajarnya seramai 2 orang. 

Di awal 1984, sekolah telah dipindahkan ke bangunan kilat yang mempunyai 6 kelas dan 2 kelas lagi masih dijalankan di stor baja. Pada Januari 1985 bilangan murid semakin bertambah dan persekolahan dua sesi bermula. Pada 7 September 1985 sebuah bangunan 2 bilik darjah tambahan dibina dan disiapkan secara bergotong-royong dalam masa sebulan. Pada 3 Januari 1987 pula, sebuah lagi bangunan 4 bilik darjah dibuat secara bergotong - royong siap dibina. 

Tanggal 15 Julai 1990, bangunan baru Sekolah Kebangsaan (Felda) Lui Selatan telah dirasmikan oleh Yang Amat Berhormat Dr. Abdul Ghafar bin Baba iaitu Timbalan Perdana Menteri Malaysia pada ketika itu. 

Persekolahan satu sesi bermula pada tahun 2000 dengan pembinaan satu lagi bangunan tambahan. Pembinaan makmal komputer telah siap dibina pada tahun 2003 dan beroperasi sepenuhnya pada tahun 2004. Sekolah ini telah dilengkapi dengan pelbagai kemudahan untuk semua warga sekolah. Selain itu, aktiviti untuk menceriakan kawasan sekolah dilakukan berterusan demi keselesaan murid untuk belajar.

Pencapaian
----------

Alamat
------

Sekolah Kebangsaan (Felda) Lui Selatan
Felda Lui Selatan
72120, Bandar Seri Jempol
Negeri Sembilan, Malaysia
Telefon = 6064691014
Fax = 6064691014

Pautan luar
-----------

* Facebook Sekolah Kebangsaan (Felda) Lui Selatan
* Sekolah Kebangsaan (Felda) Lui Selatan
* Sekolah Kebangsaan (Felda) Lui Selatan
**Raja Kecil Sulung** adalah putera sulong kepada Sultan Umar yang merupakan Raja pemerintah Kelantan dari Dinasti D'Raja Jembal. Pada tahun 1721 berikutan kemangkatan ayahnda baginda iaitu Sultan Umar, tampuk pemerintahan kerajaan Kelantan telah diberikan oleh baginda kepada adinda baginda iaitu Raja Pah dan suaminya Long Bahar iaitu anak Datu Pengkalan Tua Raja Jambu Patani sebagai Raja pemerintah Kelantan yang baharu dengan Raja Pah sebagai Permaisurinya.

Namun,Setelah kemangkatan Raja Kecil Sulung pada tahun 1725, satu perebutan kuasa atas nama "tuntutan hak" telah berlaku di antara putera baginda Raja Abdul Rahman dengan Long Bahar dan Raja Pah yang merupakan bonda saudaranya.

Akibat daripada perebutan kuasa itu, Raja Abdul Rahman akhirnya tersingkir daripada tuntutan hak keatas takhta pemerintahan kerajaan manakala bonda saudaranya iaitu Raja Pah bersama suaminya Long Bahar yang bergelar Raja Tuan Besar kekal memerintah Kelantan berkat daripada peranan Raja Pah yang telah berjaya memperoleh sokongan kuat dengan mempengaruhi para pembesar negeri melalui komplot bersama besannya iaitu Bendahara Tuan Dagang. Natijah daripada ini, perpecahan mulai telah berlaku dalam kalangan kerabat D'Raja Jembal kerana Raja Tuan Besar Long Bahar berasal dari Patani. Sepatutnya Raja Abdul Rahman yang mewarisi takhta bagi meneruskan kuasa keturunan Raja Jembal. 

Selepas kemangkatan Raja Tuan Besar Long Bahar pada tahun 1733 dan akibat daripada kenaikan anaknda Raja Tuan Besar Long Bahar dari isterinya sebelah Patani yang bernama Long Sulaiman dan bukannya anaknda baginda dari isterinya Raja Pah keatas teraju pemerintahan Kelantan. Maka berakhirlah Dinasti D'Raja Jembal keatas takhta pemerintahan Kelantan. 

Namun demikian, kesan sejarahnya masih wujud dengan adanya makam Raja Sakti, makam Raja Loyor, makam Sultan Umar dan makam Raja Bahar yang telah dibaiki dan dibina semula oleh pihak Muzium Negara pada tahun 1970-an. Makam-makam ini terletak di sekitar Kota Jembal.